Mesembryanthemum nodiflorum

Mesembryanthemum nodiflorum, L. is 'n plantjie uit die vygiefamilie wat aan Suid-Afrika inheems maar nie endemies is nie. Dit kom veral in die Noord-Kaap en die Wes-Kaap  voor en is op die SANBI-rooilys as veilig (LC) gelys.
Saam met ander spesies van die genus word dit dikwels in Afrikaans brakslaai genoem.

In die droë Karoo is dit een van die hoofkomponente wat deur skape bewei is.

Dit is ook een van die spesies wat saam met duinekool kenmerkend aan die gematigde soutmoerasse van die riviermondings is.

M. nodiflorum kan in droë en soutige omstandighede groei en besit groot blaasselle wat die plant se velletjie 'n glinsterende aanblik gee. Die lewende plant slaan sout in sy blaasselle op wat ná sy afsterwe weer in die grond tereg kom. Dit verhoed dat ander plante op sy plek kan groei. Die plant kan ook van C3-fotosintese oorskakel op CAM-fotosintese. Dit verminder vogverlies en verhoog sy oorlewenskanse. By droogte skakel die plant na CAM oor en fokus op die vervaardiging van saadjies.

 Verspreiding 
In Afrika is die plant inheems in Algerië, Egipte, Kanariese Eilande, Libië, Madeira, Mauritanië, Marokko, Namibië, Selvagens, Suid-Afrika, Tunisië en Wes-Sahara.

Buite Afrika is die plant inheems in die Baleariese Eilande, Oos Egeïese eilande, Frankryk, Griekeland, Persiese Golfstate, Iran, Irak, Italië, Joego-Slawië, Korsika, Kreta, Koeweit, Libanon, Oman, Saoedi-Arabië, Sardinië, Sisilië, Sinai, Sirië, Spanje Staat Palestina  en Turkye.https://powo.science.kew.org/taxon/urn:lsid:ipni.org:names:363203-1

Die plant is 'n indringerspesie in Australië, Kalifornië en op sommige eilande in die Atlantiese Oseaan.

 Galery 

 Verwysings 

nodiflorum
Kategorie:Flora van Algerië
Kategorie:Flora van Egipte
Kategorie:Flora van die Kanariese Eilande
Kategorie:Flora van Libië
Kategorie:Flora van die Madeiraeilande
Kategorie:Flora van Mauritanië
Kategorie:Flora van Marokko
Kategorie:Flora van Namibië
Kategorie:Flora van Suid-Afrika
Kategorie:Flora van Tunisië
Kategorie:Flora van Wes-Sahara
Kategorie:Flora van die Baleariese Eilande
Kategorie:Flora van Frankryk
Kategorie:Flora van Griekeland
Kategorie:Flora van Persiese Golfstate
Kategorie:Flora van Iran
Kategorie:Flora van Irak
Kategorie:Flora van Italië
Kategorie:Flora van Joego-Slawië
Kategorie:Flora van Korsika
Kategorie:Flora van Kreta
Kategorie:Flora van Koeweit
Kategorie:Flora van Libanon
Kategorie:Flora van Palestina
Kategorie:Flora van Oman
Kategorie:Flora van Saoedi-Arabië
Kategorie:Flora van Sardinië
Kategorie:Flora van Sisilië
Kategorie:Flora van Sirië
Kategorie:Flora van Spanje
Kategorie:Flora van Turkye